משלימים פערים: המלצות למרתון צפייה ביום כיפור - טלוויזיה - הארץ
משלימים פערים: המלצות למרתון צפייה ביום כיפור
עולם הפרסום בשנות ה-60, תסריטאי מובטל שהופך לבלש, ג'ואי מחברים עושה קאמבק וניל פטריק האריס עושה שטויות – כל הסדרות שלא הספקתם לראות ושכדאי להשלים
אור בר שלום, עידן חגואל, עכבר העיר
מאז ימי הוידיאו העליזים הפך יום הכיפור לחלון הזדמנויות מעולה, המאפשר השלמת פערים טלוויזיוניים מהשנה החולפת ובכלל. מדובר כבר במסורת אמיתית בכל בית אב בישראל. את הריק החילוני שלנו מילאנו במרתונים אל תוך הצום של "שושלת", "מקגייוור", "בלשים" בלילה" ו"רובוטריקים". הוידיאו שחרר את התושב החילוני מהשקט המעיק לעתים של יום כיפור.
» המלצות די וי די ליום כיפור» מתכונים לארוחה מפסקת וטיפים לצום» מתכונים לארוחה מתחלת» מסלולי אופניים מומלצים» המלצות סרטי לילה» מקומות לעשות בהם חשבון נפש
מסיבות טכניות כדי להשלים פערים אנו נאלצים להתכונן מראש ולהפעיל תושייה. מזל שהטכנולוגיה בעדנו. אופציה אחת היא כמובן לפקוד את ספריות הדי.וי.די הנכחדות כמה שיותר מוקדם ולהעמיס סדרות להשכיר, אופציה שנייה היא לצאת למסע רכש חסר עכבות ולעבות את אוסף הסרטים הביתי בכותרים חדשים ואילו האופציה השלישית היא שימוש ברשת האינטרנט, שצופנת בחופה כמות בלתי נדלת של תוכן טלוויזיוני ממשובח ועד איום ונורא. הנה כמה אופציות נהדרות להעביר איתן את החג.
מד מן - Mad Men מד מן - כל כתבות והביקורותמה: סדרה המתמקדת בעולם הפרסום האמריקאי בשדרות מדיסון של ניו-יורק מנהטן של שנות ה-60 המוקדמות. הסדרה צברה כבר ארבע עונות ובעתיד הלא רחוק תעלה גם העונה החמישית. מי: ג'ון האם המסוקס, ג'ון סלאטרי, כריסטינה הנדריקס, ג'נוארי ג'ונס וסוללה של שחקנים משובחים. מה קורה על המסך: האם מגלם את איש הפרסום דון דרייפר, שבדומה לאופי התחום בו הוא עוסק (פרסום), חייו הפרטיים סובבים שקר אחד גדול שנפרם באופן דרמטי וכואב לאורך העונות. את סביבתו של דרייפר מקשטות בטי דרייפר אשתו, וגו'אן האריס. בתכלס: מד מן היא יוצאת דופן במראה שלה, התלבושות, העיצוב, הוויסקי, הסיגריות – הכול סקסי ומזמין. העלילה כובשת את הצופה לאט ולא מתעקשת ליצור רגעים דרמטיים כפויים בכל רגע. שם המשחק הוא לרוב איפוק, תחילת שנות ה-60 המודחקות והמוקפדות מתבטאת גם בשפה הקולנועית האלגנטית ובהתנהלות העצורה של הדמויות. עולם הפרסום מעולם לא נראה ססגוני יותר. מתוך העונה הרביעית של "מד מן":
מתים משעמום - Bored to death מה: תסריטאי וחובב ספרי בילוש עם לב שבור מחליט לחלטר בתור בלש פרטי, הוא קונה מודעה בעיתון ואל חייו הבודדים נכנסים שלל טיפוסים המכניסים עניין נחוץ לחייו. לאחר 2 עונות הסדרה המוזרה והייחודית הזו תשוב לעונה שלישית בארצות הבריתמי: ג'ייסון שוורצמן פרץ לתודעה עם תפקידו הראשון בסרט "המירוץ לצמרת של מקס פישר" של הבמאי ווס אנדרסון, מאז שוורצמן הקפיד להופיע בסרטים קטנים שהולמים את סגנון המשחק המהורהר-קומי שלו. לצידו משחקים טד דנסון המשובח וזאק גליפיאנקיס הבלתי נלאה. מה קורה על המסך: שוורצמן בתפקיד ג'ונתן איימס כותב החי בברוקלין ניו יורק מנסה להחזיר את חברתו שעזבה אותו כבר בפרק הראשון ומנהל מערכת יחסים חברית מורכבת עם חברו הלוזר ריי האוסטון (גליפיאנקיס) ועם טד דנסון (בתפקיד ג'ורג' כריסטופר) אינפנטיל בן 50 פלוס שעורך מגזין מכובד. בתכלס: "מתים משעמום" היא סדרה שונה עם אווירת אופ-ביט קומית נדירה למסך, היא משלבת ז'אנרים ומרגישה כמו סדרת הטלוויזיה שאולי ג'ים ג'רמוש היה מסכים לביים. ולראייה האיש עצמו סיפק הופעת אורח עם המון הומור עצמי באחד הפרקים.הופעת האורח של ג'ים ג'רמוש ב"מתים משעמום": דאונטון אבי Downton abbey מה: סדרת דרמה בריטית ששודרה בערוץ ITV האנגלי וזכתה להתלהבות יוצאת דופן בארצות הברית. עונה שנייה עלתה לשידור בבריטניה ב-18 לספטמבר והיא תגיע לארצות הברית במהלך 2012. הסדרה זכתה בארבעה פרסי אמי. בארץ התוכנית שודרה בערוץ הראשון ולא זכתה למנת הבאזז הראויה בשל אכסניית השידור הרעועה. מי : הרבה שחקנים בריטנים מוכרים למחצה ומגי סמית' אחת מעל כולם. עוד שחקנים לא מוכרים בארץ הקודש: יו בונוויל, אליזבת מקגובר, דן סטוונס, תומאס הוז, צ'רלי קוקס, קוין דויל וסופי מקסרה. מה קורה על המסך: אנגליה אוהבת מעמדות, היסטוריה ושמלות עם סגירת מחוך. כל אלו ועוד מתערבבים בטלנובלה איכותית שמתרחשת בתחילת המאה ה-20. בטירה עצומת מימדים שבקומה העליונה רוחשת המשפחה על שלושת בנותיה הצעירות ובקומה התחתונה מתרוצצים עשרות המשרתים, הגננים, האומנות, סוכן הבית והמבשלות ונכנסים אלו לחייהם של אלו במבטא בריטי מהוקצע, עלילות דרמתיות וקודי התנהגות נוקשים שזר לא יפנים לעולם. בת'כלס: גוסיפ גירל הדור הבא, פוגשת את אדונים ומשרתים, במיקס עם קצת גאווה ודעה קדומה. אהבה נכזבת, קשרים רומנטיים בין המעמדות, סוגיות פוליטיות והמון המון מחוכים ווסטים. כמו שרק הבריטים יודעים לעשות. "downton Abbey":
מילדרד פירס - Mildred Pierce מילדרד פירס - כל הכתבותמיני הסדרות של אמי 2011מה: מיני סדרה בת חמישה פרקים של רשת HBO, המבוססת על רומן באותו שם שיצא לאור בארצות הברית ב-1941, ועובד לסרט טלויזיה ב-1945 עם ג'ואן קרופורד. הסדרה זכתה בחמישה פרסי אמי בטקס שהתקיים בספטמבר האחרון. מי: קייט וינסלט, שחקנית קולנוע שקיבלה אמי על תפקידה בסדרה, גיא פירס, אוון רייצ'ל ווד, מליסה לאו והופ דיוויס. הייתם מצפים שכל התקציב יילך למשכורות של השחקנים, אבל המפיקים השאירו תקציב גם לארט ושחזור תקופתי מעורר השתאות. מה קורה על המסך: וינסלט משחקת את דמותה של מילדרד אישה עצמאית ונחושה בזמן השפל הכלכלי בשנות ה-30 באמריקה ומנסה, לאחר גירושיה, להקים רשת של בתי אוכל זולים אשר מגישים רק עוף ופאי. היא כמובן נוחלת הצלחה מסחררת, הופכת למודל לנשים עצמאיות, אך נאלצת לשלם מחיר יקר בחיי המשפחה ובחיי האהבה שלה. בת'כלס: קייט וינסלט קיבלה אמי בצדק ולו רק בגלל סצנת הסקס החושפנית שלה באחד הפרקים שבו היא חושפת גוף לא צעיר, אבל שובב בהחלט. למרות העלילה הכבדה והמלודרמטית הסדרה מצליחה לייצר קצב יחסית מהיר ויש אפילו רגעים משעשעים. מה שכן, הרבה מהסצנות סובבות סביב אוכל ועל כן כדאי להשקיע בארוחה המפסקת. מצליחה בקיירה, נכשלת באהבה. ,קייט ווינסלט ב"מילדרד פירס":
ד"ר הוריבול - DR. horrible מה: שביתת התסריטאים בארצות הברית תפסה כמה מהאולפנים הגדולים עם המכנסיים למטה, והעלתה על פני השטח את התנאים הקשים שחווים התסריטאים ההוליוודים. במהלך תקופת המאבק החליט ג'וס וודסון, היוצר של באפי קוטלת הערפדים, להוכיח לאולפנים שהם צריכים אותו ולא להיפך, ויצר שלושה פרקים (webisodes) שעלו בחינם לרשת (ומאוחר יותר הפכו לדי.וי.די, קיבלו טוויטר משלים ואפילו יצא דיסק שמאגד את שירי החברה. לא רע לתוצר שביתה מובהק).מי: ניל פטריק האריס, (איך פגשתי את אמא), נייתן פיילון, פלישיה דיי ושאר שחקנים לא מוכרים. האגדה מספרת שרוב דמויות המשנה הן בכלל חלק מהצוות הטכני של הסדרה, אבל לך תוכיח. מה קורה על המסך: ד"ר הוריבול שמפעיל וידאו-בלוג לקהל מצומצם של מעריצים חושף בפני העולם את תוכניתו להשתלט על העולם ולחסל את קפטן האמר- גרסא מודרנית של סופרמן. תוך כדי הוא גם פוגש בחורה, מתאהב ובמאבק לא מתוכנן מאבד אותה לידי הטובים רק כדי לזכות בה ולאבד שוב. כל חמש דקות פורצים שם בשיר משעשע שמתאר את התפתחות העלילה ומרגיש כמו "צלילי המוסיקה" על קוק. בת'כלס: אחת הסדרות החלוציות שנוצרו וששמה מועבר מפה לאוזן בקרב היפסטרים, חובבי מדע בדיוני, גיימרים ושאר אנשים בשוליים החברתיים. הוריבול נחשבת לסדרה מיתולוגית והצליחה להעמיד דור של חקיינים וסדרות-בת שלא צלחו כמו המקור. אה וזה ממש, אבל ממש מצחיק. תוצר שביתה מובהק ואיכותי. מתוך "ד"ר הוריבול":
אפיזודס – Episodes מה: סדרה בריטית\אמריקאית של ג'פרי קלאריק ודיויד קיין שעלתה ברשת שואטיים בינואר השנה וקרעה מצחוק את המבקרים. הקהל לעומת זאת, לא ממש רץ לראות את הסדרה ולאורך 7 הפרקים הרייטינג הדרדר ונעצר בפרק הסיום על 5%. בעברית קוראים לזה "סדרה של עונה אחת". מי: מאט לה בלנק, שהיה מועמד לאמי על תפקידו בסדרה, ג'ון פאנקו בתפקיד מנהל האולפן היהודי-מגולמן-מטורף וסטפן מנגן וטמסין גריג על תקן זוג הבריטים המעודן. מה קורה על המסך: מה קורה לזוג יוצרים בריטים שמתחזקים סדרת להיט במולדתם ונקראים לבוא להוליווד כדי לעשות זאת בגדול? ובכן, הכל. משנים להם את העלילה, מלהקים כוכב סיטקומים מזדקן (לה בלנק משחק את עצמו עם שק של הומור על הגב), ומלמדים אותם איך אומרים לא באמריקאית ("הממ, זה מעניין"). המון סיטואציות קטנות, מצחיקות, עצובות ונפלאות שהקורא אדיר מילר בוודאי יזדהה איתם לחלוטין. בת'כלס: סדרה שמיועדת לאנשים ששונאים את מאט לה בלנק, שאוהבים הומור בריטי שנון, שרוצים למכור סדרה לרשת אמריקאית ושחולמים לעשות זאת בלה-לה-לנד. מדובר בסדרה קצרה (כיאה לבריטים רק 12 פרקים) ומצחיקה להפליא.בין מאט לה בלנק להומור בריטי. מתוך "אפיזודס":
הפסיפיק – The Pacific הפסיפיק - כל הכתבות והביקורותמה: האמריקאים אוהבים את ההיסטוריה שלהם. יותר נכון, סטיבן שפילברג טום הנקס וגארי גוצ'מן אוהבים את ההיסטוריה האמריקאית והם פתחו במסע עתיר מזומנים כדי להנחיל את אהבתם לדור הבא וליצור כמה סדרות נפלאות ומושקעות שמתעלות על כל שיעור בהיסטוריה. הפסיפיק, שממשיכה רעיונית את "אחים לנשק" מתחילת העשור ומתארת את הקרבות של ארצות הברית במזרח בתקופת מלחמת העולם השנייה, היא הפקה של HBO שעלתה במרץ 2010. מי: הרבה שחקנים לא מוכרים שיצצו במהלך השנה כשחקני משנה בסדרות אחרות כמו ג'יימס באדג' דייל, ג'ון סדה, ג'וזף מאזלו, וויליאם סדלר, ג'ייקוב פיט, רמי מאלק. אבל הדגש הוא ממילא על הסיפור, הכתיבה והבימוי ופחות על איכות המשחק של השלושה. מה קורה על המסך: העלילה שמתוקצבת בעשרה פרקים מהודקים ומעוטרים בפסקול מדהים ושחזור תקופתי מוקפד (הפקת הסדרה עלתה 150 מיליון דולר והיא נחשבת לסדרה היקרה ביותר בהיסטוריה) מתארת את הקרבות באוקיינוס השקט מנקודת מבטם של שלושה נחתים בדרגות שונות וממוצאים שונים ומביאה את סיפורם האישי והגלובלי. בת'כלס: דרמת מלחמה המשוקעת ביקום שבויימה על ידי שישה במאים שונים ונכתבה על ידי שישה תסריטאים ראשיים – ועדיין שומרת על קוהורנטיות וקו עלילה רציף לאורך כל 12 פרקיה. האקשן, הדרמה, דילמות מוסריות שתקפות גם היום, וצילום בטכנולוגיית HD הופכים אותה לסרט המלחמה המושלם. לא בטוח שכיפור יספיק לכם. יום כיפור לא מספיק לסדרת המופת הזו. "הפסיפיק":